CELEX: 62009FN0071
Language: mt
Date: 2009-08-17 00:00:00
Title: Kawża F-71/09: Rikors ippreżentat fis- 17 ta’ Awissu 2009 — Caminiti vs Il-Kummissjoni

10.10.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 244/17
            
         Rikors ippreżentat fis-17 ta’ Awissu 2009 — Caminiti vs Il-Kummissjoni
   (Kawża F-71/09)
   2009/C 244/29
   Lingwa tal-kawża: Il-Franċiż
   
      Partijiet
   
   
      Rikorrent: Paolo Caminiti (Tubize, il-Belġju) (rappreżentant: L. Levi, avukat)
   
      Konvenuta: Il-Kummissjoni tal-Komunitajiet Ewropej
   
      Suġġett u deskrizzjoni tal-kawża
   
   Talba għall-annullament tad-deċiżjoni tal-konvenuta li tikklassifika lir-rikorrent fil-grad AST 9, skala 4 b’fattur ta’ multiplikazzjoni ugwali għal 1 u, konsegwentement, ir-reintegrazzjon tar-rikorrent fil-grad AST 9, skala 2 b’żamma tal-fattur ta’ multiplikazzjoni 1,071151
   
      Talbiet tar-rikorrent
   
   
               —
            
            
               tannulla d-deċiżjoni li tikklassifika lir-rikorrent fil-grad AST 9, skala 4, b’fattur ta’ multiplikazzjoni ugwali għal 1, misjuba fil-karta tas-salarju tar-rikorrent ta’ Marzu 2009;
            
         
               —
            
            
               konsegwentement, tintegra mill-ġdid lir-rikorrent fil-grad AST 9, skala 2 b’żamma tal-fattur ta’ multiplikazzjoni 1,071151, b’effett mill-1 ta’ Marzu 2009;
            
         
               —
            
            
               tirreintegra kompletament il-karriera tar-rikorrent b’effett retroattiv mill-1 ta’ Marzu 2009 sad-data tal-klassifikazzjoni tiegħu fil-grad u skala hekk mibdula (inkluża ż-żieda fl-esperjenza tiegħu fil-klassifikazzjoni hekk mibdula, id-drittijiet tiegħu għall-avvanzament u d-drittijiet tal-pensjoni), inkluż il-ħlas tal-interessi moratorji abbażi tar-rata ffissata mill-Bank Ċentrali Ewropew għat-tranżazzjonijiet prinċipali ta’ finanzjament mill-ġdid, applikabbli fil-perijodu kkonċernat, miżjuda b’żewġ punti, fuq l-ammonti kollha korrispondenti għad-differenza bejn is-salarju li jikkorrespondi għall-klassifikazzjoni tiegħu li tidher fid-deċiżjoni tal-klassifikazzjoni u l-klassifikazzjoni li għaliha huwa jmissu kellu dritt sad-data meta tiġi adottata d-deċiżjoni tal-klassifikazzjoni regolari tiegħu; sussidjarjament, l-għoti ta’ punti ta’ promozzjoni lir-rikorrent li jikkorrispondu għall-bidla tal-fattur ta’ multiplikazzoni fil-fattur “żmien”;
            
         
               —
            
            
               tikkundanna lill-Kummissjoni tal-Komunitajiet Ewropej għall-ispejjeż.